שנות ה-50 של המאה ה-18

משמאל למעלה, עם [[כיוון השעון: ב-1750 חוזה מדריד הכניס תיקונים לחוזה טורדסיאס מ-1494 אשר קבע את חלוקת העולם שמחוץ לאירופה בין האימפריה הספרדית והאימפריה הפורטוגזית. ההסכם אפשר לפורטוגל להשתלט על האזור בו נמצאת כיום ברזיל; בשנת 1755 שושלת צ'ינג בסין כבשה את דזונגריה והשמידה את העם הדזונגרי; רעידת אדמה וצונאמי מתרחשים בעיר ליסבון ב-1755. זו הייתה אחת הרעידות ההרסניות בהיסטוריה האנושית והיא חיסלה לחלוטין שאיפותיה הקולוניאליות של פורטוגל; ניצחונה של בריטניה בקרב מפרץ קוויברון סימן את הפיכתה של בריטניה למעצמה הימית הבכירה בעולם, ולישות הדומיננטית בעולם במשך מאתיים השנים הבאות; שביט האלי נראה בשמיים ב-1758 ומגיע לפריהליון שלו במרץ 1759; בשנת 1758 הומצא תהליך הקירור המלאכותי; מלחמת הצרפתים והאינדיאנים אשר התנהלה באמריקה הצפונית במשך תשע שנים והייתה מהסכסוכים הבין-מדינתיים הגדולים ביותר שנערכו עד לאותה העת באמריקה הצפונית, ואחד מהגדולים ביותר בהם היו מעורבים באופן משמעותי שבטים אינדיאנים; בשנת 1752 בנג'מין פרנקלין ערך את ניסוי העפיפון בו הוכיח כי הברק הוא התפרקות חשמלית.]]

שנות ה-50 של המאה ה-18 היו העשור השישי של המאה ה-18, החלו ב-1 בינואר 1750 והסתיימו ב-31 בדצמבר 1759.

עשור זה עומד בנקודת מפנה במערכת הכוחות הבינלאומית, ומטה את הכף להובלת האימפריה הבריטית מול זו הצרפתית בדומיננטיות האזורית במזרח הרחוק, לאחר סדרת ניצחונות באזור הודו. הבריטים מסיימים את העשור עם שני נמלים משמעותיים בתת היבשת ההודית, שמחזקים את יכולותיהם בסחר הבינלאומי<ref></ref><ref></ref>.

==סקירה כללית==

הקולוניאליזם ב-1754

== אירועים בולטים בעולם ==
===מלחמה ופוליטיקה ===
====מלחמות====
[[מלחמת שבע השנים: ניצחון בריטי בקרב פלסי (1757) מול צרפת ובנגל]]
* מלחמת שבע השנים (1756–1763) - קונפליקט גלובלי ממושך במסגרתו נלחמו כל המדינות הבולטות באירופה באותה העת. הלחימה נערכה ב-5 יבשות שונות, והיה בעל השפעה על אירופה, על אמריקה, מערב אפריקה, הודו והפיליפינים. הסכסוך חילק את אירופה לשתי קואליציות - את הצד האחד הובילה ממלכת בריטניה הגדולה (קואליציה אשר כללה את ממלכת פרוסיה, ממלכת פורטוגל, ומדינות גרמניות קטנות יותר), בעוד שהצד השני כלל את ממלכת צרפת, האימפריה הרומית הקדושה, האימפריה הרוסית, ממלכת ספרד, שוודיה והאימפריה המוגולית. המלחמה הסתיימה בניצחון הקואליציה האנגלו-פרוסית, בהפיכתה של בריטניה לאחת מהמעצמות הבולטות בעולם, והביאו לסיום את עליונותה של צרפת באירופה ובכך שינתה את מאזן הכוחות באירופה.
* מלחמת הצרפתים והאינדיאנים (1754 - 1763) - המלחמה הקולוניאלית הרביעית בין ממלכות צרפת ובריטניה. המלחמה הסתיימה בכיבוש בריטי של כל שטחי צרפת החדשה מזרחית לנהר המיסיסיפי, וכן של פלורידה הספרדית. כדי לפצות את בעלת בריתה, ספרד, על אובדנה של פלורידה, ויתרה צרפת על שליטתה בלואיזיאנה הצרפתית בשטח שממערב למיסיסיפי. מלחמה זו שמה קץ לנוכחות הצרפתית באמריקה הצפונית.

====סכסוכים לאומיים ואזוריים====
* מלחמת קונגו-מטומבה - מלחמה בין ממלכת קונגו לממלכת מטומבה כחלק מסדרת מלחמות אזוריות שמכחידה עשרות אחוזים מהגברים באזור<ref></ref>.

====אירועים פוליטיים משמעותיים====
* 1750 - תם עידן הבויארים ברוסיה, בולגריה ורומניה, עם מותו של הבויארין האחרון.
*1755 - הרפובליקה הקורסיקנית היא המדינה הראשונה שמקיימת חוקה בהשפעת ערכי תקופת הנאורות, והראשונה בה ישנה זכות בחירה גם לנשים כמו לגברים - מגיל 25 ולבעלי רכוש (הבעלות על רכוש מחריגה מזכות ההצבעה נשים נשואות, שכל רכושן נחשב כרכוש הבעל)<ref></ref>.
* 1 בספטמבר 1759 – השבטים המונגולים נכנעים בשינג'יאנג בפני שושלת צ'ינג הסינית ששולטת באזור למשך מאות השנים הבאות.

==== קולוניאליזם ואימפריאליזם ====
* 2 בינואר 1757 – האימפריה הבריטית כובשת את כלכותה.

=== כלכלה ===

== התנקשויות, חיסולים, וניסיונות התנקשות ==

* 5 בינואר 1757 – לואי החמישה עשר מלך צרפת ניצל בניסיון התנקשות
* 14 במרץ 1757 – האדמירל הבריטי ג'ון בינג הוצא להורג על סיפון האונייה "מונרך" כעונש על כישלונו בקרב מנורקה

== אסונות ==

ממוזער
* 6 ביוני 1752 – שרפה מכלה שליש משטחה של מוסקבה
* 1 בנובמבר 1755 – בין 60,000 ל-90,000 הרוגים ברעידת האדמה בליסבון
* 20 ביוני 1756 – החור השחור של כלכותה: 123 חיילים בריטים מתו מחנק בתא צינוק אחד שגודלו 5.5 על 4.5 מ"ר
* 30 באוקטובר ו-25 בנובמבר 1759 - רעידות האדמה במזרח הקרוב (1759): שתי רעידות אדמה הרסניות אשר התרחשו באזור צפת שבארץ ישראל ב-30 באוקטובר 1759 ובבקאע שבלבנון ב-25 בנובמבר 1759. רעידת האדמה התרחשה במזרח הקרוב בחלק המזרחי של אגן הים התיכון וגרמה להרס חמור באזורים בהם נמצאים בעת המודרנית סוריה, לבנון, טורקיה, וישראל, שהיו אז חלק מהאימפריה העות'מאנית. ההערכה היא שרעידת האדמה הראשונה הייתה בעוצמה 6.6 בסולם מגניטודה לפי מומנט ורעידת האדמה השנייה הייתה בעוצמה 7.4 בסולם מגניטודה לפי מומנט.
*מלריה - לאורך העשור התפשטות של חקלאות "רטובה" דוגמת אורז אל האזורים הטרופיים באמריקה, גורמת להתפשטות מחלת המלריה ברחבי אזורים נרחבים של יבשת אמריקה<ref></ref>.

== טבע ואיכות הסביבה ==

== מדע וטכנולוגיה ==

בשנת 1752 בנג'מין פרנקלין ערך את ניסוי העפיפון בו הוכיח כי הברק הוא התפרקות חשמלית.
* 1750 - הומצא קרון הרחצה, שהיה בשימוש עד תחילת שנות ה-20 של המאה ה-20.
* 1750 - הכרך הראשון של האנציקלופדיה הגדולה יוצא לאור.
* 1752 - בנג'מין פרנקלין ערך את ניסוי העפיפון בו הוא הוכיח כי הברק הוא התפרקות חשמלית.
* 1755 - ויליאם קאלן מדגים את פעולתה של המכונה הראשונה שמצליחה ליצור הקפאה מלאכותית.
*1755 - מיכון ראשון של עבודת תפירה - בשלב זה באופן מוגבל מאוד - מקבל פטנט באנגליה<ref></ref>.

== תרבות פופולרית ==

* אדריכלות נאו-קלאסית, המתכתבת עם מסורות אסתטיים בסגנון רומא ויוון העתיקה, נכנסת לאופנה החל מעשור זה.

==אישים בולטים==

===מנהיגי עולם בולטים===

==קישורים חיצוניים==

==הערות שוליים==

*
קטגוריה:המאה ה-18